# bezañ en e vleud
## Brezhoneg
### Etimologiezh

    Diwar ar verb bezañ, an araogenn mesket en, an anv-gwan perc'hennañ e hag an anv-kadarn bleud.

### Troienn verb

bezañ en e vleud /Distagadur ?/
* N'eo ket lakaet diaes, n'eo ket nec'het gant tra
** Ya, neuze e vezen em bleud war al lestr dihenchet-se, [...]. — (Jarl Priel, An Teirgwern Pembroke, Al Liamm, 1959, p. 135.)
** Me, 'vat, a oa em bleud eno. — (Jules Gros, Le trésor du breton parlé Deuxième Partie, 1970, p. 52.)
** Aze out ez pleud ! — (Jules Gros, Le trésor du breton parlé Deuxième Partie, 1970, p. 52.)
** « E gwirionez », emezañ, « em bleud emaon er beure-mañ ». — (Jakez Konan, Ur marc'hadour a Vontroulez, Al Liamm, 1981, p. 91.)
** E wreg, hi, a seblante bezañ en he bleud. — (Abeozen, Pirc'hirin Kala-Goañv, Al Liamm, eil emb. 1986, p. 17.)
** En e vleud e veze Jud eno ha souezhet e oan bet — hegazet e gwirionez — o verzout e oa anavezet gant an holl, hag eñ nevez-erru e kêr. — (Mich Beyer, Seizh Devezh Warn-ugent, An Alarc'h Embannadurioù, 2006, p. 24.)

#### Troiennoù heñvelster

* bezañ en e ched
* bezañ en e aez
* bezañ en e charreoù
* bezañ en e vutun
* bezañ en e zour hag en e c'heot

#### Troidigezhioù

* galleg : être à l'aise , être à son aise , être bien dans sa peau , être dans son assiette , être dans son élément , être en forme